
Parlamentul României

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	8 noiembrie 2010

	Nr.
	27/109


R A P O R T

asupra proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 39 din 23 februarie 2010, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1037/16.09.2009)

· avizul negativ al Comisiei pentru buget, finanţe şi bănci (nr.77/13.04.2010)

· avizul favorabil al Comisiei juridice, de disciplină şi imunităţi (nr.31/98/10.03.2010)

· avizul favorabil al Comisiei pentru drepturile omului, culte şi problemele minorităţilor naţionale (nr.25/224/03.03.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/211/10.03.2010)

· punctul de vedere al Guvernului (nr.416/19.02.2010), de susţinere a proiectului de lege, cu unele observaţii şi amendamente.

Proiectul de lege are ca obiect de reglementare modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată, amendamentele propuse urmărind mai multă flexibilitate şi eficienţă în acţiunile şi activităţile Consiliului, restrângerea cheltuielilor bugetare şi consolidarea CNVP, ca organism de reprezentare la nivel naţional al persoanelor vârstnice din România, în dialogul social instituţionalizat cu autorităţile publice, pentru protecţia drepturilor şi libertăţilor acestei categorii de populaţie.
Comisia propune Plenului Camerei Deputaţilor adoptarea proiectului de lege cu amendamente pentru claritatea formulărilor şi corelare cu prevederile legale în vigoare. De asemenea, s-a ţinut cont şi de evitarea perturbării activităţii Consiliului, prin alegerea membrilor acestuia o dată pe an, faţă de 4 ani cât era stabilit în textul iniţial al legii, membrii Comisiei considerând că un mandat de 2 ani este acoperitor, luând în calcul şi vârsta membrilor Consiliului.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La finalizarea dezbaterilor asupra proiectului de lege, care au avut loc în şedinţa comisiei din 3 noiembrie 2010, au participat, în conformitate cu prevederile art.55 din Regulamentul Camerei Deputaţilor, republicat:

· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale
· d-l Miron Niculescu – preşedintele Consiliului Naţional al Persoanelor Vârstnice.
La lucrările comisiei au fost prezenţi 22 deputaţi, din totalul de 22 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 16 februarie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
(Legea nr.16/2000)
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru modificarea si completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice


	Nemodificat 
	

	2. 
	__
	Art.I. - Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.304 din 8 mai 2009, se modifică şi se completează după cum urmează:

	
	

	3. 
	Art.4, litera i)

Art.4. - Consiliul Naţional al Persoanelor Vârstnice are, în principal, următoarele atribuţii: 

..............................................
i) îl informează pe Preşedintele României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, în legătură cu aspecte ce privesc riscurile şi situaţia de criză în care se găsesc unele persoane vârstnice;


	__
	1. La articolul 4, litera i) se modifică şi va avea următorul cuprins:

“i) informează trimestrial sau ori de câte ori este nevoie pe Preşedintele României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, în legătură cu aspecte ce privesc riscurile şi situaţia de criză în care se găsesc unele persoane vârstnice;”

Autori: membrii Comisiei


	Pentru a stabili o perioadă când se face această informare.

	4. 
	Art.6, alineatul (2)

(2) Preşedintele şi vicepreşedinţii Consiliului Naţional al Persoanelor Vârstnice se desemnează pe o perioadă de 4 ani, dintre membrii prevăzuţi la art.5 lit.b), fără posibilitatea reînnoirii mandatului de preşedinte, respectiv de vicepreşedinte.
	1. La articolul 6, alineatul (2) va avea următorul cuprins:

„(2)
Preşedintele şi vicepreşedintele Consiliului Naţional al Persoanelor Vârstnice se aleg de către plen pe o durată de doi ani, dintre membrii prevăzuţi la art.5 lit.b).”


	2. La articolul 6, alineatul (2) se modifică şi va avea următorul cuprins:

„(2)
Preşedintele şi vicepreşedinţii Consiliului Naţional al Persoanelor Vârstnice se aleg de către plen pe o perioadă de 2 ani, dintre membrii prevăzuţi la art.5 lit.b), fără posibilitatea reînnoirii mandatului de preşedinte, respectiv de vicepreşedinte.”
Autori: membrii Comisiei

	Pentru respectarea normelor de tehnică legislativă.

Pentru corelare cu atribuţiile CNPV.



	5. 
	Art.9. - Durata mandatului membrilor Consiliului Naţional al Persoanelor Vârstnice este de 4 ani. Mandatul membrilor poate fi reînnoit, cu respectarea condiţiilor prevăzute la art.7.
	2. Articolul 9 va avea următorul cuprins:

„Art.9. - Durata mandatului membrilor Consiliului Naţional al Persoanelor Vârstnice este un an. Mandatul membrilor poate fi reînnoit, cu respectarea condiţiilor prevăzute la art.7.”


	3.
Articolul 9 se modifică şi va avea următorul cuprins:
„Art.9. - Durata mandatului membrilor Consiliului Naţional al Persoanelor Vârstnice este de 2 ani. Mandatul membrilor poate fi reînnoit, cu respectarea condiţiilor prevăzute la art.7.”

Autori: membrii Comisiei


	
Alegerea la un an a membrilor va perturba activitatea consiliului, termenul fiind mult prea scurt.



	6. 
	Art.10, alineatul (2)

(2) Până la data constituirii unui nou Consiliu Naţional al Persoanelor Vârstnice, dar nu mai târziu de 3 luni de la încetarea mandatului membrilor, consiliul anterior îşi continuă activitatea.


	3. La articolul 10, alineatul (2) se abrogă.


	4. La articolul 10, alineatul (2) se modifică şi va avea următorul cuprins:

“(2) Până la data constituirii unui nou Consiliu Naţional al Persoanelor Vârstnice, dar nu mai târziu de 45 de zile de la încetarea mandatului membrilor, consiliul anterior îşi continuă activitatea.”

Autori: membrii Comisiei


	Prevederea este necesară, pentru evitarea creării unui vid legislativ. 

S-a considerat că termenul de 3 luni este prea mare.

	7. 
	Art.19, alin.(1) şi (5)

Art.19. - (1) Comisia permanentă a Consiliului Naţional al Persoanelor Vârstnice este alcătuită din preşedinte, 2 vicepreşedinţi şi 10 membri. Preşedintele Consiliului Naţional al Persoanelor Vârstnice este şi preşedintele comisiei permanente.

.............................................

(5) Preşedintele Consiliului Naţional al Persoanelor Vârstnice beneficiază de o indemnizaţie lunară al cărei cuantum este egal cu salariul mediu brut utilizat la fundamentarea bugetului asigurărilor sociale de stat, iar vicepreşedinţii beneficiază de o indemnizaţie lunară în cuantum de 75% din indemnizaţia preşedintelui. Membrii comisiei permanente beneficiază de o indemnizaţie lunară al cărei cuantum este de 50% din indemnizaţia preşedintelui.
	4.
La articolul 19, alineatele (1) şi (5) vor avea următorul cuprins:
„Art.19. - (1) Comisia permanentă a Consiliului Naţional al Persoanelor Vârstnice este alcătuită din preşedinte, vicepreşedinte, director general şi 10 membri. Preşedintele Consiliului Naţional al Persoanelor Vârstnice este şi preşedintele comisiei permanente.

…………………………...............………

(5)
Preşedintele Consiliului Naţional al Persoanelor Vârstnice beneficiază de o indemnizaţie lunară al cărei cuantum este egal cu salariul mediu brut pe ţară utilizat la fundamentarea bugetului asigurărilor sociale de stat, iar vicepreşedintele beneficiază de o indemnizaţie lunară în cuantum de 50% din indemnizaţia preşedintelui. Membrii comisiei permanente, mai puţin directorul general, beneficiază de o indemnizaţie lunară al cărei cuantum este de 30% din indemnizaţia preşedintelui.”
	4.
La articolul 19, alineatul (5) se modifică şi va avea următorul cuprins:

Se elimină.
“(5) Preşedintele Consiliului Naţional al Persoanelor Vârstnice beneficiază de o indemnizaţie lunară al cărei cuantum este egal cu salariul mediu brut utilizat la fundamentarea bugetului asigurărilor sociale de stat, iar vicepreşedinţii beneficiază de o indemnizaţie lunară în cuantum de 50% din indemnizaţia preşedintelui. Membrii comisiei permanente beneficiază de o indemnizaţie lunară al cărei cuantum este de 30% din indemnizaţia preşedintelui.”
Autori: membrii Comisiei
	S-a eliminat textul adoptat de Senat şi se menţine textul din legea în vigoare, întrucât directorul general,  în calitate de coordonator al secretariatului tehnic al CNPV, are atribuţii de execuţie şi nu de reprezentare.

Corelare cu modificările anterioare. 
S-a diminuat cuantumul indemnizaţiilor pentru vicepreşedinţi şi membrii comisiei permanente având în vedere cuantumul mare al acesteia în raport cu activitatea efectivă desfăşurată în cadrul CNPV.


	8. 
	Art.22, alin.(1), (2) şi (4)

Art.22. - (1) Consiliul Naţional al Persoanelor Vârstnice, comisia permanentă şi comisiile de specialitate îşi desfăşoară activitatea cu sprijinul secretariatului tehnic, format din 12 persoane, încadrate în muncă în conformitate cu prevederile Legii nr. 53/2003 - Codul muncii, cu modificările şi completările ulterioare.

(2) Secretariatul tehnic este condus de un director general şi are un contabil-şef.

..............................................

(4) Salarizarea angajaţilor secretariatului tehnic se realizează la nivelul prevăzut de dispoziţiile legale pentru aparatul ministerelor.


	5.
La articolul 22, alineatele (1), (2) şi (4) vor avea următorul cuprins:

„Art.22. - (1) Consiliul Naţional al Persoanelor Vârstnice, comisia permanentă şi comisiile de specialitate îşi desfăşoară activitatea cu sprijinul secretariatului tehnic, format din 10 persoane, încadrate în muncă în conformitate cu prevederile Legii nr.53/2003-Codul muncii, cu modificările şi completările ulterioare. 

(2)
Activitatea secretariatului tehnic este coordonată de directorul general care este numit sau, după caz, revocat din rândul membrilor organizaţiilor de pensionari, prin hotărârea comisiei permanente, secretariatul tehnic are un contabil şef.

………………………………................…

(4) Angajaţii secretariatului tehnic sunt salarizaţi la nivelul aplicat funcţionarilor din aparatul ministerelor. Indemnizaţia lunară a directorului general este în cuantum de 2 salarii medii pe ţară, utilizate la fundamentarea bugetului asigurărilor sociale de stat.”


	6.
La articolul 22, alineatul (1) se modifică şi va avea următorul cuprins:

„Art.22. - (1) Consiliul Naţional al Persoanelor Vârstnice, comisia permanentă şi comisiile de specialitate îşi desfăşoară activitatea cu sprijinul secretariatului tehnic, format din 10 persoane, încadrate în muncă în conformitate cu prevederile Legii nr.53/2003-Codul muncii, cu modificările şi completările ulterioare.”
Se elimină.
Se elimină.
Autori: membrii Comisiei
	Pentru respectarea normelor de tehnică legislativă.

S-au eliminat modificările propuse la alin.(2) şi (4) întrucât nu se justifică, prevederile din legea în vigoare fiind acoperitoare şi corecte, din punct de vedere juridic.



	9. 
	Art.24, alin.(2) şi (4)

(2) Consiliul persoanelor vârstnice prevăzut la alin.(1) se constituie din toţi preşedinţii organizaţiilor pensionarilor şi persoanelor vârstnice judeţene, respectiv ale sectoarelor municipiului Bucureşti, cu personalitate juridică sau care sunt afiliate la una dintre organizaţiile centrale reprezentative ale pensionarilor, membră a Consiliului Naţional al Persoanelor Vârstnice.

................................................

(4) Preşedintele, vicepreşedintele şi membrii consiliilor judeţene ale persoanelor vârstnice, respectiv ale sectoarelor municipiului Bucureşti, se aleg pe o perioadă de 2 ani, cu îndeplinirea condiţiilor prevăzute la art. 7.


	6.
La articolul 24, alineatele (2) şi (4) vor avea următorul cuprins:

„(2)
Consiliul persoanelor vârstnice prevăzute la alin.(1) se constituie din toţi preşedinţii sau vicepreşedinţii, în cazuri bine justificate, ai organizaţiilor pensionarilor şi persoanelor vârstnice existente în judeţe şi respectiv în municipiul Bucureşti, care sunt afiliate la una dintre organizaţiile centrale ale pensionarilor cu reprezentant în Consiliul Naţional al Persoanelor Vârstnice.
……………………………………………………

(4) Consiliile persoanelor vârstnice prevăzute la alin.(1) se constituie în fiecare an, cu îndeplinirea de către membrii acestora a condiţiilor prevăzute la art.7.”


	7.
La articolul 24, alineatul (2) se modifică şi va avea următorul cuprins:

„(2)
Consiliul persoanelor vârstnice prevăzut la alin.(1) se constituie din toţi preşedinţii sau vicepreşedinţii, în cazuri bine justificate, ai organizaţiilor pensionarilor şi persoanelor vârstnice judeţene, respectiv ale sectoarelor municipiului Bucureşti, cu personalitate juridică sau care sunt afiliate la una dintre organizaţiile centrale ale pensionarilor cu reprezentant în Consiliul Naţional al Persoanelor Vârstnice.”
……………………………………………………

Se elimină.
Autori: membrii Comisiei


	Pentru a da posibilitatea tuturor organizaţiilor judeţene, care îndeplinesc anumite condiţii, să facă parte din aceste consilii judeţene.

Pentru claritatea textului.
S-au eliminat modificările aduse la alin.(4) pentru claritatea textului şi corelare cu amendamentele acceptate anterior.

	10. 
	Art.27, alin.(2) lit.b)

(2) Fondurile alocate de la bugetul de stat sunt destinate pentru:

..............................................

b) plata indemnizaţiilor preşedintelui şi vicepreşedinţilor Consiliului Naţional al Persoanelor Vârstnice, precum şi ale membrilor comisiei permanente şi ale preşedinţilor şi vicepreşedinţilor consiliilor judeţene ale persoanelor vârstnice, respectiv ale sectoarelor municipiului Bucureşti;


	7.
La  articolul 27,  partea  introductivă a alineatului (2) şi litera b) vor avea următorul cuprins:

„(2) Fondurile alocate de la bugetul de stat se derulează prin unităţile trezoreriei statului şi sunt destinate următoarelor categorii de cheltuieli:

……………………………………………………

b) plata indemnizaţiilor membrilor comisiei permanente a Consiliului Naţional al Persoanelor Vârstnice, precum şi ale preşedinţilor şi vicepreşedinţilor consiliilor judeţene ale persoanelor vârstnice;”


	8.
La  articolul 27 alineatul (2), partea  introductivă şi litera b) se modifică şi vor avea următorul cuprins:

„(2) Fondurile alocate de la bugetul de stat sunt destinate următoarelor categorii de cheltuieli:

……………………………………………………

b) plata indemnizaţiilor membrilor comisiei permanente a Consiliului Naţional al Persoanelor Vârstnice, precum şi ale preşedinţilor şi vicepreşedinţilor consiliilor judeţene ale persoanelor vârstnice, respectiv ale sectoarelor municipiului Bucureşti;”

Autori: membrii Comisiei
	S-a eliminat sintagma ,,se derulează prin unităţile trezoreriei statului” întrucât CNPV este definit ca organism autonom, consultativ, de interes public şi nu ca instituţie publică. Ori, prin unităţile trezoreriei statului, au obligaţia de a-şi efectua operaţiunile de încasări şi plăţi, instituţiile publice, indiferent de sistemul de finanţare, precum şi agenţii economici care primesc transferuri de la bugetul de stat sau efectuează lucrări sau prestează servicii către instituţiile statului, conform prevederilor OUG nr.146/2002 privind formarea şi utilizarea resurselor derulate prin trezoreriile statului.


	11. 
	__
	8.
La articolul 28, după alineatul (2) se introduce un nou alineat, alin.(3), cu următorul cuprins:


„(3)
Organizaţiile centrale reprezentative ale pensionarilor militari şi cele ale veteranilor de război nu au obligaţia să îndeplinească condiţia prevăzută la alin.(2) lit.a).”


	9.
La articolul 28, după alineatul (2) se introduce un nou alineat, alineatul (3), cu următorul cuprins:


“(3) Sunt exceptate de la obligaţia îndeplinirii condiţiei prevăzute la alin.(2) lit.a) organizaţiile centrale reprezentative ale pensionarilor militari şi cele al veteranilor de război.”
Autori: membrii Comisiei


	Având în vedere numărul tot mai mic al membrilor acestor organizaţii.

	12. 
	Art.32. - La expirarea mandatului de 4 ani al membrilor Consiliului Naţional al Persoanelor Vârstnice, secretariatul tehnic preia atribuţiile comisiei de pregătire prevăzute la art.29, pentru înfiinţarea unui nou consiliu, şi se preocupă ca, într-o perioadă de cel mult 3 luni, acesta să se valideze.
	9.
Articolul 32 va avea următorul cuprins:

„Art.32. - La expirarea mandatului membrilor Consiliului Naţional al Persoanelor Vârstnice, secretariatul tehnic preia atribuţiile comisiei de pregătire prevăzute la art.28, pentru înfiinţarea unui nou consiliu şi se preocupă ca, într-o perioadă de cel mult 30 de zile, acesta să fie validat şi să aleagă preşedintele şi vicepreşedintele.”


	9.
Articolul 32 se modifică şi va avea următorul cuprins:

„Art.32. - La expirarea mandatului membrilor Consiliului Naţional al Persoanelor Vârstnice, secretariatul tehnic preia atribuţiile comisiei de pregătire prevăzute la art.30, pentru înfiinţarea unui nou consiliu şi se preocupă ca, într-o perioadă de cel mult 30 de zile, acesta să fie validat şi să aleagă preşedintele şi vicepreşedintele.”

Autori: membrii Comisiei


	Atribuţiile comisiei sunt prevăzute la art.30. La art.29 se precizează componenţa comisiei.

	13. 
	__
	10.
În tot cuprinsul legii, sintagma „consiliile judeţene ale persoanelor vârstnice, respectiv ale sectoarelor municipiului Bucureşti”, se înlocuieşte cu sintagma „consiliile judeţene ale persoanelor vârstnice, respectiv al municipiului Bucureşti”.


	Se elimină.

Autori: membrii Comisiei


	Este necesară menţinerea consiliilor persoanelor vârtnice organizate la nivelul sectoarelor municipiului Bucureşti întrucât membrii unui consiliu de sector sunt mai mulţi decât membrii consiliului unui judeţ.



	14. 
	__
	Art.II. - Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.191 din 20 martie 2007, cu modificările şi completările ulterioare, precum şi cu cele aduse prin prezenta lege se va republica, dându-se textelor o nouă numerotare.


	Art.II. - Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.304 din 8 mai 2009, cu modificările şi completările aduse prin prezenta lege se va republica, dându-se textelor o nouă numerotare.”

Autori: membrii Comisiei


	Pentru respectarea normelor de tehnică legislativă.







PREŞEDINTE,





SECRETAR,







Victor Paul Dobre




Adrian Solomon

Întocmit, 

Consultant parlamentar Lidia VLĂDESCU

